AKHILESH YADAV TWEET ON AIR STRIKE | सबल करें हिम्मत और हौंसला, सारा देश आपके साथ खड़ा : अखिलेश यादव :- Newstimes
सबल करें हिम्मत और हौंसला, सारा देश आपके साथ खड़ा : अखिलेश यादव
GAURAV SHUKLA 27/02/2019 16:02:07
LUCKNOW. भारत के द्वारा पाकिस्तान में की गयी एयर स्ट्राइक के बाद दोनों देशों के बीच तनाव चरम पर है। इसी बीच बुधवार को विदेश मंत्रालय के प्रवक्ता रवीश कुमार ने मीडिया को संबोधित करते हुए बताया कि पाकिस्तान का एक विमान इंडियन एयरफोर्स द्वारा मार गिराया गया। इस ऑपरेशन में हमारा एक मिग क्षतिग्रस्त हो गया और विमान के पायलट मिसिंग हैं। पाक के लड़ाकू विमान को मार गिराने के क्रम में हमारा विमान मिग-21 क्षतिग्रस्त हुआ। पाकिस्तानी विमान ने हमारे सैन्य ठिकानों को निशाना बनाकर हमला किया था। विदेश मंत्रालय के प्रेस कॉन्फ्रेंस के बाद समाजवादी पार्टी अध्यक्ष अखिलेश यादव ने ट्वीट कर सैनिकों का उत्साह बढ़ाने का काम किया है।
अखिलेश यादव ने ट्वीट कर लिखा है, "मैं देश के वीर जाँबाज़ पाइलट के सकुशल और सही सलामत लौटने की प्रार्थना करता हूँ। ईश्वर इस समय आपको हिम्मत और हौंसले से सबल करे। सारा देश आपके साथ खड़ा है।" बता दें कि रवीश कुमार ने भारतीय पायलट के मिसिंग की पुष्टि की। भारतीय पायलट को हिरासत में लेने का दावा बुधवार सुबह पाकिस्तानी आर्मी ने किया है।
Previous NewsDSSSB में किया है आवेदन, यहां डाउनलोड करें प्रवेश पत्र
Next Newsटीवी सीरियल झांसी की रानी में आया नया मोड़, अब गुजरात में होगी शूटिंग
Web Title: AKHILESH YADAV TWEET ON AIR STRIKE ( Hindi News From Newstimes)